
	Kód: B-SZ-401-DI-202001-02 / M-SZ-301-DI-202001-03

	Tantervi hely:
BA szak, MA szak
	Javasolt félév: 2020/2021. tanév 1.félév
	Kredit: 5
	Tanóraszám: heti 4
Egyéni hallgatói munkaóra: heti 8

	Kapcsolt kódok:
	Típus: gyakorlat
	Szab.vál-ként felvehető-e? Igen
	Szab.vál. esetén sajátos előfeltételek:
összesen 12 fő, Építészeti 2 fő / Design (formatervező, tárgyalkotó, textil) 6 fő / Média Design (grafika, fotó) 4 fő Intézetek szakos hallgatói  

	A kurzus kapcsolatai (előfeltételek): Érvényes beiratkozás fenti szakok BA2, BA3, MA1, MA2 évfolyamaira

	A kurzus célja és alapelvei: Ismerkedés a design társadalmi kultúrára gyakorolt hatásaival, megjelenési formáival, a szakmédia tematizálásának hatásaival. A nagy, kanonizált XX. századi design áramlatok, illetve a legújabb alternatív design folyamatok és alkotások kutatása, tervezői szemléletük elemzése. A vizsgált helyszín és kor technológiai és társadalmi jellemzőiben való elmélyülés.
Problémafelismerő, elemző, megoldó tervezői gondolkodás gyakorlása. Kísérletezés anyagtársításokkal, szabad formaképzésekkel, hagyományos és új technológiák megismerése. Műhelyismeretek, illetve tervdokumentáció elkészítésének elsajátítása. Szöveges tanulmány (Design Riport) készítésének gyakorlása. A tervezéstől a megvalósítással bezárólag a teljes folyamatot felvállaló, az állandó munkaterheltséget eredményesen kezelni tudó képességek megszerzése. A hallgatók képességeinek fejlesztése a munkaerő piacon történő érvényesülés elősegítésére.
    

	A kurzus keretében feldolgozandó feladatok, témakörök, témák: Laikus design definíciók, sommás megállapítások, vélekedések, karakteres tervezői elméletek felkutatása, szabadon választhatóan egy témakör kiválasztása, abban való elmélyülés. Reprezentáns alkotások, termékek gyűjtése, elemzése. Ezen szellemi alapokon egy tárgy / termék / alkotás tervezése és prototípusának elkészítése.
Kísérletezés új szerkezeti megoldásokkal, formaalakítással, anyagtársításokkal.                                           Design Riport (szöveges, illusztrált dolgozat), illetve plakát elkészítése. A feladat fókuszában a műhely-centrikus tervezés áll. Folyamatos modellezések révén kell végül eljutni a megfelelő léptékű makett és műszaki terveinek elkészítéséig.
A kurzus során tárgyalt főbb témakörök:
1.	Műhelyismeretek elsajátítása, felfrissítése szakonként, szakoktatói vezetéssel
2.	Design történeti korok, azok tervezési, marketing filozófiájának megismerése
3.           Tervezés adott peremfeltételek figyelembevételével
4.	Anyagtársítási, formai és szerkezettervezési kísérletek adott korszellemben
5.	Modellezések: munkamodell, formamodell, tesztmodell, prototípus, szakspecifikusan
6.	Kiviteli műhelyrajz / folyamatrendszer elkészítése
7.	Prezentációs ismeretek fejlesztése
8.	Termék / alkotáselemzés, dolgozat, műleírás, plakát készítésének gyakorlása


	Tanulásszervezés/folyamatszervezés sajátosságai: Időpont: péntekenként 13.40 – 16.30 órakor
1. – 13. oktatási hét + 14. feldolgozási hét + 15. kiértékelési hét, záró vizsgaprezentáció, kipakolás
Az elmaradó 2 pénteki alkalom (6. – 7. oktatási hét) pótlására egyeztetés és igény szerint alternatív módon lesz lehetőség.
 A kurzus menete, az egyes foglalkozások jellege és ütemezésük: 
1. – 4. oktatási hét
Feladatkiadás, egyéni kutatás, tervezési témakör kiválasztása, tervezési koncepció felállítása, skiccek, ötlettervek-alternatívák, munkamodellek, I. vázlattervi prezentáció
5. – 8. oktatási hét
tervezési folyamat elmélyítése, makett, formamodell (M=1:1), műszaki tervek folyamatos fejlesztése, II. vázlattervi prezentáció
9. – 12. oktatási hét
tesztmodell készítés, módosítások, végleges tervezői döntések meghozatala, III. vázlattervi prezentáció 
13. – 14. oktatási, ill. felkészülési hét
prototípus / alkotás elkészítése, végleges műszaki terv/folyamatrendszer elkészítése (M=1:1)
15. kiértékelési hét
záró vizsgaprezentáció (vetített), kipakolás (skiccek, munkamodellek), Design Riport, prototípus/alkotás, műszaki tervdokumentáció / folyamatrendszer

A hallgatók tennivalói, feladatai: 
A félév során a választott témakör kutatása, elemzése, tervezési koncepció kidolgozása, megtervezése, melynek egészét a félév végén egy M = 1:1   méretarányú prototípusban/alkotásban kell bemutatni (szakspecifikusan értendő!).
Design Riport elkészítése: min. 6 oldal, min. 3500 karakter + fotók + műszaki tervek/folyamatterv. Tartalma: 1. választott témakör rövid bemutatása, 2. adott téma gyártáskultúrája, technológiája, jellemző termékeinek-gyártóinak, alkotásainak-alkotóinak rövid bemutatása, 3. tervezés témájának bemutatása 4. tervezési koncepció leírása, 5. tervezési folyamat bemutatása, 6. végleges terv bemutatása (műleírás), 7. az alkotás műszaki tervdokumentációja/folyamatterve (egyeztetett léptékben), amely bemutatja a méreteket, alkalmazandó anyagokat és gyártási/megmunkálási technológiákat.
Plakát: 50 x 70 cm méretre tervezett, álló formátumú, amely a plakát tömör és lényegre törő eszközeivel mutatja be a teljes féléves folyamatot és a végeredményt.
Folyamatos órai közös és egyéni konzultációkkal, órán kívüli egyéni munka, kötelező jelenléti ív vezetésével.
A hallgatók figyelmébe ajánljuk a MOME könyvtárának vonatkozó helyszínen és online elérhető szakirodalmát és folyóiratait, a témához kapcsolódó online felületeket.

A számonkérés formája: A hallgatóknak az aktuális tervezési folyamatot fenti tantervi ütemezés szerinti időpontokban és tartalommal vázlattervi prezentációval és záró vizsgaprezentációval kell bemutatni.

A tanulás környezete: Tech Park, Műhelyház, modellező műhely

	
Értékelés:

A félévi jegy komponensei:			Értékelés:
•	Aktivitás, jelenlét			10 %		91-100%:	jeles
•	I. Vázlattervi prezentáció		20 %		81-90%:	jó
•	II. Vázlattervi prezentáció 		20 %		71-80%:	közepes
•	III. Vázlattervi prezentáció		20 %		61-70%:	elégséges
•	Záró vizsgaprezentáció		30 %                    0-60%:	elégtelen			
Teljesítendő követelmények: Órai hallgatói jelenlét igazolása jelenléti íven saját aláírással (késés max. 30 perc)
Időközi prezentációk, záró vizsgaprezentáció + kipakolás teljesítése

Értékelés módja: szóbeli projektbemutatás, gyakorlati demonstráció, vetített prezentáció, kipakolás
Az értékelés szempontjai (mi mindent veszünk figyelembe az értékelésben): jelenlét-aktivitás, problémafelismerés, kutatás-elemzés, kreativitás a tervezésben, tervezési és megvalósítási folyamat végig vitelének képessége, technológiai ismeretek alkalmazása, műhelymunka, terhelhetőség, vizuális és verbális kommunikáció


	Kiértékelésen bemutatandó (prezentáció): záró vizsgaprezentáció + kipakolás
A teljes tervezési projekt bemutatása vetített prezentációban, prototípus/alkotás (M=1:1), műhelyterv/folyamatrendszer (M=1:1), kinyomtatott, össze fűzött kutatási dolgozat (Design Riport), plakát (50 x 70 cm álló formátum), skiccek-munkamodellek az egyes szakok adottságainak megfelelően

	Leadandó, paraméterek megjelölésével (pl.: fotó, video, írásos dokumentum, modell, tárgy stb.)
lásd részletesen fent „Kurzus menete, időbeli ütemezése” rovatban!

	Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}): lásd fent „Értékelés” rovatban!


	Kötelező irodalom: 

Ajánlott irodalom:
Slézia József: Kortárs nemzetközi Design, Designtrend Kft. 2013. ISBN: 9789630874502
B. Tier Noémi (Szerk.): A nagy DIY könyv, BOOOK Kiadó Kft. 2015. ISBN: 978-615-5417-12-2
www.facebook.com/hypeandhyper/posts/2097848290283783/
http://www.lakaskultura.hu/
www.szephazak.hu/szep-hazak-magazin/
https://lakbermagazin.hu/
https://blog.tubikstudio.com/5-stereotypes-about-design/


	Egyéb információk: A kurzus lebonyolítása a MOME vonatkozó oktatási rendeletei életbelépésének megfelelően változhat, különös tekintettel a járványhelyzetre!
Ajánljuk kurzusunkat azoknak és várjuk azokat, akik kreatív ötleteiket, terveiket megvalósulva szeretnék látni, és ezért tenni is akarnak! Credit-vadászok kíméljenek!

	Máshol/korábban szerzett tudás elismerése/ validációs elv:

· nem adható felmentés a kurzuson való részvétel és teljesítés alól,
·  felmentés adható egyes kompetenciák megszerzése, feladatok teljesítése alól, 
·  más, tevékenységgel egyes feladatok kiválhatók, 
·  teljes felmentés adható.


	Tanórán kívüli konzultációs időpontok és helyszín: Csak különösen indokolt esetben, szükség szerint, egyeztetett időpontban és helyszínen.




